
Parlamentul  României

Camera  Deputaţilor

Comisia pentru industrii                                                  Comisia pentru administraţie 
              si servicii                                                           publică, amenajarea teritoriului

                                                                                                    şi echilibru ecologic     
Bucureşti, 05.02.2014                                                               Bucureşti, 04.02.2014
   Nr.4c-3/557/2013                                                                        Nr.4c-6/588/2013
BIROUL PERMANENT

AL

CAMEREI DEPUTAŢILOR

Vă înaintăm, alăturat, Raportul comun asupra proiectului de Lege privind transmiterea unui teren din domeniul public al statului şi din administrarea Ministerului Transporturilor aflat în concesiunea Companiei Naţionale de Căi Ferate „C.F.R” – S.A. în domeniul public al municipiului Dej şi în administrarea Consiliului Local al municipiului Dej, judeţul Cluj, trimis cu adresa nr. PLx. 598/2013 din 17.12.2013.

În raport de obiectul şi conţinutul său, proiectul de lege face parte din categoria legilor organice.

În conformitate cu prevederile art. 75 din Constituţia României, republicată, Camera Deputaţilor este Cameră decizională.

                      PREŞEDINTE,                                      PREŞEDINTE,

                        Iulian Iancu                                        Marin Almăjanu

Parlamentul  României

Camera  Deputaţilor

Comisia pentru industrii                                                 Comisia pentru administraţie publică, 
              şi servicii                                                    amenajarea teritoriului şi echilibru ecologic               

Bucureşti, 05.02.2014                                                               Bucureşti, 04.02.2014

   Nr.4c-3/557/2013                                                                        Nr.4c-6/588/2013
RAPORT    COMUN

asupra proiectului de Lege privind transmiterea unui teren din domeniul public al statului şi din administrarea Ministerului Transporturilor aflat în concesiunea Companiei Naţionale de Căi Ferate „C.F.R” – S.A. în domeniul public al municipiului Dej şi în administrarea Consiliului local al municipiului Dej, judeţul Cluj

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate în fond, spre dezbatere, cu proiectul de Lege privind transmiterea unui teren din domeniul public al statului şi din administrarea Ministerului Transporturilor aflat în concesiunea Companiei Naţionale de Căi Ferate „C.F.R” – S.A. în domeniul public al municipiului Dej şi în administrarea Consiliului local al municipiului Dej, judeţul Cluj, trimis cu adresa nr. PLx. 598 din 16.12.2013, înregistrată la comisie sub nr. 4c-3/557 din 17.12.2013, respectiv nr. 4c-6/588 din 16.12.2013.

Consiliul Legislativ, cu avizul nr. 1200/29.10.2013, a avizat favorabil proiectul de lege, cu unele propuneri şi observaţii.

Senatul, în şedinţa din data de 10 decembrie 2013, a adoptat proiectul de lege în forma prezentată de iniţiator. 

Proiectul lege are ca obiect de reglementare transmiterea unui teren din domeniul public al statului şi din administrarea Ministerului Transporturilor aflat în concesiunea Companiei Naţionale de Căi Ferate „C.F.R” – S.A. în domeniul public al municipiului Dej şi în administrarea Consiliului local al municipiului Dej, judeţul Cluj. 

Din expunerea de motive reiese că imobilul care face obiectul transmiterii nu mai este necesar îndeplinirii scopului pentru care a fost afectat şi nici altor obiective de infrastructură publică, iar transmiterea imobilului nu afectează siguranţa circulaţiei feroviare.

De asemenea se specifică că terenul nu este revendicat în temeiul Legii fondului funciar, al Legii nr. 10/2001 privind regimul juridic al imobilelor preluate în mod abuziv în perioada 6 martie 1945 – 22 decembrie 1989, sau a Ordonanţei de urgenţă a Guvernului nr. 94/2000 privind retrocedarea unor bunuri imobile care au aparţinut cultelor religioase din România şi nu face parte obiectul vreunei acţiuni în judecată. 

Membrii celor două comisii sesizate în fond au examinat proiectul de lege în data de 04 februarie 2014.

La şedinţa Comisiei pentru industrii şi servicii au participat ca invitaţi, din partea Ministerului Transporturilor, dna. director general Cornilă Anişoara, şef serviciu dna. Niţă Larisa şi şef serviciu dna. Pop Carmen, iar la şedinţa Comisiei pentru administraţie publică, amenajarea teritoriului şi echilibru ecologic au participat ca invitaţi din partea Ministerului Transporturilor, dna. director general Cornilă Anişoara şi dna. consilier Maria Galbân.

La lucrările Comisiei pentru industrii şi servicii au fost prezenţi 30 deputaţi, din totalul de 34 de membri ai comisiei. La lucrările Comisiei pentru administraţie publică, amenajarea teritoriului şi echilibru ecologic au fost prezenţi 34 deputaţi din totalul de 36 de membri ai comisiei.


În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor, adoptarea proiectului de lege privind transmiterea unui teren din domeniul public al statului şi din administrarea Ministerului Transporturilor aflat în concesiunea Companiei Naţionale de Căi Ferate „C.F.R” – S.A. în domeniul public al municipiului Dej şi în administrarea Consiliului local al municipiului Dej, judeţul Cluj,  în forma adoptată de Senat.


În raport de obiectul şi conţinutul său, proiectul de lege face parte din categoria legilor organice.

                             PREŞEDINTE,                                       PREŞEDINTE,

                              Iulian Iancu                                          Marin Almăjanu
                               SECRETAR,                                           SECRETAR,
                      
Antal Istvan                   

         Ion-Marcel Ciolacu
Consilier parlamentar,                                                                                                                           Consilier parlamentar,

Gondoş Viorela      








               Feraru Roxana 
Consilier parlamentar,

Donea Cristina

